
[image: image1.wmf]
KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL VIEŠŲJŲ SPORTO RENGINIŲ IR AUKŠTO MEISTRIŠKUMO SPORTO TRENIRUOČIŲ STOVYKLŲ DALYVIAMS SKIRIAMŲ NEAPMOKESTINAMŲJŲ PINIGINIŲ KOMPENSACIJŲ DYDŽIŲ IR MOKĖJIMO TVARKOS APRAŠO PATVIRTINIMO

2019 m. spalio 22 d. Nr. AD-1-1222

Kėdainiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sporto įstatymo 8 straipsnio 2 dalies 4 punktu ir Lietuvos Respublikos Vyriausybės 2003 m. gruodžio 2 d. nutarimu Nr. 1515 „Dėl viešųjų renginių ir aukšto meistriškumo sporto treniruočių stovyklų dalyviams skiriamų neapmokestinamųjų piniginių kompensacijų dydžių ir mokėjimo tvarkos taisyklių patvirtinimo“:

1. Tvirtinu Viešųjų sporto renginių ir aukšto meistriškumo sporto treniruočių stovyklų dalyviams skiriamų neapmokestinamųjų piniginių kompensacijų dydžių ir mokėjimo tvarkos aprašą (pridedama).

2. Pavedu Erikai Petraitytei įteikti įsakymą Kultūros ir sporto skyriaus vedėjui Kęstučiui Stadalnykui, vedėjo pavaduotojui Gediminui Misiui, Apskaitos skyriui, Kėdainių sporto centrui. 

Administracijos direktorius 



Arūnas Kacevičius
Parengė 

Inga Mickevičiūtė          Kęstutis Stadalnykas         Alvyda Vaidotienė             Evaldas Vaicekavičius

2019-10-16

                                                                                                                                             V-sistemoje

	PATVIRTINTA

Kėdainių rajono savivaldybės administracijos direktoriaus 

2019 m. spalio 22 d. 

įsakymu Nr. AD-1-1222


VIEŠŲJŲ SPORTO RENGINIŲ IR AUKŠTO MEISTRIŠKUMO SPORTO TRENIRUOČIŲ STOVYKLŲ DALYVIAMS SKIRIAMŲ NEAPMOKESTINAMŲJŲ PINIGINIŲ KOMPENSACIJŲ DYDŽIŲ IR MOKĖJIMO TVARKOS 

APRAŠAS
I SKYRIUS

BENDROSIOS NUOSTATOS

1. Viešųjų sporto renginių ir aukšto meistriškumo sporto treniruočių stovyklų dalyviams skiriamų neapmokestinamųjų piniginių kompensacijų dydžių ir mokėjimo tvarkos aprašas (toliau – Aprašas) reglamentuoja renginių dalyviams skiriamų gyventojų pajamų mokesčiu neapmokestinamų piniginių kompensacijų (toliau – piniginės kompensacijos) dydžius ir mokėjimo tvarką.

2. Apraše vartojamos sąvokos:

2.1. Renginio dalyvis – su renginį vykdančiu pelno nesiekiančiu vienetu darbo santykiais arba jų esmę atitinkančiais santykiais nesusijęs ir (arba) už savo veiklą renginyje negaunantis kito atlygio, išskyrus Apraše nustatytas pinigines kompensacijas, to renginio programos autorius, atlikėjas, šios programos atlikėjams pasirodymą tokiame renginyje padedantis atlikti asmuo ar už šio renginio techninio inventoriaus veikimą, techninės pagalbos teikimą ar visuomenės informavimą atsakingas asmuo, taip pat aukšto meistriškumo sporto treniruočių stovykloje dalyvaujantis sportininkas, aukšto meistriškumo sporto specialistas ir fizinio aktyvumo ar aukšto meistriškumo sporto instruktorius.

2.2. Renginys – viešasis renginys, kuriuo siekiama visuomenei naudingų tikslų ir kurio metu surinktos lėšos (jeigu tokių lėšų rengiant renginį surenkama) naudojamos tik šio renginio išlaidoms padengti ir (ar) skiriamos labdarai ar paramai arba naudojamos kitiems visuomenei naudingiems tikslams, taip pat aukšto meistriškumo sporto treniruočių stovykla, jeigu tokios stovyklos sporto šakos tarptautinė federacija yra pripažinusi Pasaulinį antidopingo kodeksą.

2.3. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos pelno mokesčio įstatyme, Lietuvos Respublikos gyventojų pajamų mokesčio įstatyme, Lietuvos Respublikos labdaros ir paramos įstatyme, Lietuvos Respublikos sporto įstatyme, Lietuvos Respublikos autorių teisių ir gretutinių teisių įstatyme ir Lietuvos Respublikos visuomenės informavimo įstatyme.

II SKYRIUS

PINIGINIŲ KOMPENSACIJŲ MOKĖJIMO DYDŽIAI IR TVARKA
3. Kai renginys vyksta Lietuvos Respublikoje, renginio dalyviams skiriamos piniginės kompensacijos mokamos šia tvarka ir taikant šiuos dydžius:

3.1. kompensuojama renginio dalyvio vienos paros maitinimo išlaidų suma, neviršijanti 1 bazinės socialinės išmokos:

	Eil. Nr.
	Sporto renginio pavadinimas
	Sportininkai
	Kiti sporto renginių dalyviai

	
	
	vaikai, jaunučiai
	jauniai
	jaunimas, suaugusieji
	olimpinės rinktinės nariai
	

	1. 
	Rajoniniai renginiai 
	7–10
	10–12
	17–20
	27–30
	14–18

	2. 
	Respublikiniai renginiai ir aukšto meistriškumo sporto treniruočių stovyklos
	10–12
	12–15
	22–25
	32–35
	24–28

	3. 
	Tarptautiniai renginiai ir aukšto meistriškumo sporto treniruočių stovyklos
	12–15
	17–20
	27–30
	35–38
	25–30


3.2. priklausomai nuo pasiruošimo sporto renginiui ir rezultatų apibendrinimo bei pateikimo dalyviams, renginį aptarnaujantiems asmenims piniginės maitinimo išlaidų kompensacijos (toliau – maitinimo išlaidos) gali būti mokamos ir už dieną prieš renginį, ir už dieną po renginio. Kiekvienas toks atvejis turi būti konkrečiai įvardintas sporto renginio (varžybų) sąmatoje;
3.3. maitinimo išlaidos renginio dalyviams mokamos vadovaujantis sporto renginio dokumentais (nuostatais, tvarkaraščiais, programomis, prašymais, kvietimais, varžybų protokolais, varžybų suvestinėmis ir kt.);
3.4. maitinimo išlaidos renginio dalyviams pervedamos po renginio pagal Kėdainių rajono savivaldybės administracijos Kultūros ir sporto skyriaus vyr. specialisto sudarytą bei vedėjo pavaduotojo pasirašytą sporto renginio sąmatą, maitinimo išlaidų išmokėjimo žiniaraštį, ir, jei renginys trunka ilgiau nei 2 dienos, lankomumo apskaitos žiniaraštį.
3.5. pagal renginio dalyvio pateiktus nakvynės išlaidų patvirtinimo dokumentus kompensuojamos nakvynės išlaidos, neviršijančios Komandiruočių išlaidų apmokėjimo biudžetinėse įstaigose taisyklių, patvirtintų Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“ (toliau – Komandiruočių išlaidų apmokėjimo biudžetinėse įstaigose taisyklės), priede nustatytų gyvenamojo ploto nuomos išlaidų normų;

3.6. pagal renginio dalyvio pateiktus kelionės išlaidų patvirtinimo dokumentus kompensuojamos kelionės iš renginio dalyvio gyvenamosios vietos į renginio vietą ir atgal į renginio dalyvio gyvenamąją vietą visų rūšių transporto priemonėmis išlaidos;

3.7. pagal renginio dalyvio pateiktus degalų įsigijimo išlaidų patvirtinimo dokumentus kompensuojamos kelionės iš renginio dalyvio gyvenamosios vietos į renginio vietą ir atgal į renginio dalyvio gyvenamąją vietą metu, kai vykstama renginio dalyvio transporto priemone, sunaudotų degalų įsigijimo išlaidos. Degalų įsigijimo išlaidos kompensuojamos atsižvelgiant į kelionės metu nuvažiuotų kilometrų skaičių ir atitinkamos transporto priemonės gamintojo nurodytus transporto priemonės techninius duomenis (degalų sunaudojimo normas 100 kilometrų);

4. Kai renginys vyksta užsienyje, renginio dalyviams skiriamos piniginės kompensacijos mokamos šia tvarka ir taikant šiuos dydžius:

4.1. kompensuojama renginio dalyvio vienos paros maitinimo išlaidų suma, neviršijanti Maksimalių dienpinigių dydžių sąraše, patvirtintame Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“, nurodytų dydžių;

4.2. pagal renginio dalyvio pateiktus nakvynės išlaidų patvirtinimo dokumentus kompensuojamos nakvynės išlaidos, neviršijančios Komandiruočių išlaidų apmokėjimo biudžetinėse įstaigose taisyklių priede nustatytų gyvenamojo ploto nuomos išlaidų normų;

4.3. pagal renginio dalyvio pateiktus kelionės išlaidų patvirtinimo dokumentus kompensuojamos kelionės iš renginio dalyvio gyvenamosios vietos į užsienio valstybę ir jos teritorijoje, taip pat kelionės atgal į renginio dalyvio gyvenamąją vietą visų rūšių transporto priemonėmis išlaidos;

4.4. pagal renginio dalyvio pateiktus degalų įsigijimo išlaidų patvirtinimo dokumentus kompensuojamos kelionės iš renginio dalyvio gyvenamosios vietos į užsienio valstybę ir jos teritorijoje, taip pat kelionės atgal į renginio dalyvio gyvenamąją vietą metu, kai vykstama renginio dalyvio transporto priemone, sunaudotų degalų įsigijimo išlaidos. Degalų įsigijimo išlaidos kompensuojamos atsižvelgiant į kelionės metu nuvažiuotų kilometrų skaičių ir atitinkamos transporto priemonės gamintojo nurodytus transporto priemonės techninius duomenis (degalų sunaudojimo normas 100 kilometrų);

4.5. pagal renginio dalyvio pateiktus šiame papunktyje nurodytų išlaidų patvirtinimo dokumentus kompensuojamos dokumentų, susijusių su išvykimu į užsienį, tvarkymo išlaidos, įskaitant išvykstančių į užsienį renginio dalyvių kelionių draudimo, kurį gali sudaryti draudimas nuo ligų, draudimas nuo nelaimingų atsitikimų, kelionės bagažo draudimas, civilinės atsakomybės draudimas, išlaidas.

5. Kėdainių rajono savivaldybės administracijos Apskaitos skyrius pinigines kompensacijas renginio dalyviams perveda į dalyvių asmenines banko sąskaitas (dalyvio banko sąskaita ir asmens kodas nurodomi laisvos formos prašyme):
______________________

